DA-taalbeleid gaan hom pynig | Netwerk24
DA-taalbeleid gaan hom pynig
Deur G.S. Henning, Strand 12 Junie 2019 00:01
Ek wil net 'n waarskuwing aan die DA rig: In die afgelope verkiesing het jy reeds gesien wat gebeur as jy nie omsien na die belange van die kiesers nie – dit is jou Afrikaans­sprekende lede. Die Wes-Kaap is ongeveer 50% Afrikaanssprekend.
Ek werk nou al 50 jaar met die Kaapstad/Helderberg­munisipaliteit en tot 'n jaar of wat gelede is ál die korre­spondensie beantwoord in die taal waarin geskryf was, maar nou is alle dokumente slegs in Engels.
'n Paar maande gelede was daar altyd mense wat bevoeg was om jou in albei tale te kan help, maar nou is dit só sleg dat van die mense wat die publiek bedien glad nie Afrikaans verstaan nie. Daar is dus dikwels 'n erge kommunikasiegaping.
Die land is veronderstel om ingevolge die Grondwet elf­talig te wees, nie eentalig nie.
Ek noem maar net as die DA nie wakker skrik nie, gaan hy in die volgende verkiesing baie seerder kry. Patricia de Lille het reeds 'n punt bewys.